**PROGRAM RADA**

**I**

**PLAN RAZVOJA**

**ZA 2024. GODINU**

**Direktor:**

**Martin Kozjak, struč.spec.ing.aedif.**

**prosinac 2023.**

# Uvodno o Društvu

Komunalno poduzeće Križevci d.o.o. za obavljanje komunalne djelatnosti Križevci, Donji Cubinec 30A je trgovačko društvo koje se bavi pružanjem usluga iz domene komunalnih djelatnosti (održavanje čistoće, sakupljanje i odlaganje komunalnog otpada, održavanje javnih površina, tržnica na malo, održavanje groblja i pružanje pogrebnih usluga, dimnjačarske usluge, održavanje javne rasvjete) i usluga trećim osobama.

Predmet poslovanja tvrtke Komunalno poduzeće Križevci d.o.o. jesu slijedeći poslovi:

* Održavanje čistoće
* Održavanja javnih površina
* Tržnica na malo
* Uređenje i održavanje groblja
* Obavljanje pogrebnih poslova
* Održavanje javne rasvjete
* Dimnjačarska služba
* Uređenje parkova
* Prodaja cvijeća i ukrasnog bilja
* Gospodarenje otpadom
* Uslužne djelatnosti uređenja i održavanja krajolika
* Kupnja i prodaja robe
* Iznajmljivanje i upravljanje vlastitim nekretninama

Komunalno poduzeće Križevci d.o.o. je osnovano Odlukom Narodnog odbora općine Križevci u prosincu 1953. godine, a otpočelo s radom 01.01.1954. godine sa svrhom pružanja komunalnih usluga. Tijekom godina Društvo je mijenjalo imena, a novom podjelom JLS i vlasnike.

Trenutna vlasnička struktura Komunalnog poduzeća je slijedeća:

* Grad Križevci 76,50%
* Općina Sveti Petar Orehovec 8,00 %
* Općina Sveti Ivan Žabno 7,50 %
* Općina Kalnik 3,00 %
* Općina Gornja Rijeka 5,00 %

Skupštinu Društva čine gradonačelnik Grada Križevaca i načelnici općina osnivača – članova društva. Društvo zastupa direktor, pojedinačno i samostalno uz ograničenja iz Društvenog ugovora. Nadzorni odbor sastoji se od 7 (sedam) članova od kojih 6 (šest) članova Skupštini društva predlažu Gradsko vijeće Grada Križevaca odnosno Općinska vijeća ostalih osnivača – članova društva, a jednog člana imenuje Radničko vijeće društva. Predsjednika i zamjenika predsjednika biraju članovi Nadzornog odbora.

Društvo svoju djelatnost obavlja na više lokacija:

* Uprava, Donji Cubinec 30A
* RJ Zelenilo i groblje, Ulica Ivana Lepušića 1
* RJ Čistoća:
	+ Donji Cubinec 30A
	+ Reciklažno dvorište, Cubinec 30
	+ Odlagalište otpada Ivančino brdo, Ivana Lepušića bb
	+ Gradska tržnica, Ulica Drage Grdenića 7

# Organizacijska struktura

Organizacijska struktura Društva prikazuje ukupnost veza i odnosa između svih organizacijskih dijelova. Ukupan rad Društva organiziran je kroz radne jedinice i njihove djelatnosti.

Društvo se sastoji od tri radne jedinice:

* RJ Zelenilo i groblje
* RJ Čistoća
* RJ Zajedničke službe

Organizacijska struktura treba osigurati:

* Ostvarivanje zacrtanih godišnjih i dugoročnih ciljeva Društva,
* Optimalnu podjelu rada u organizaciji sukladno potrebama i obimu posla,
* Punu pažnju ključnim funkcijama u organizaciji,
* Efikasnu uporabu svih raspoloživih resursa,
* Fleksibilnost organizacije i prilagodljivost novonastalim uvjetima,
* Jasnu podjelu ovlasti i odgovornosti,
* Odgovarajući sustav informacija i komunikacija i razmjene znanja i znanja unutar Društva,
* Racionalno korištenje kvalifikacija, iskustava, znanja i radnog vremena.

# Plan kadrova za 2024. godinu



*Tablica 1. Plan kadrova za 2024. godinu*

Prilikom izrade Plana kadrova za 2024. godinu u obzir su uzete investicijske i organizacije aktivnosti po radnim jedinicama.

**Planirane investicijske aktivnosti**

**Komunalnog poduzeća Križevci d.o.o.**

**za 2024. godinu**





**Radna jedinica**

**Zelenilo i groblje**

Radna jedinica Zelenilo i groblje podijeljena je u dvije glavne djelatnosti:

1. ***Parkovi***

Djelatnost koja se bavi održavanjem zelenih površina na području Grada Križevaca, zelene površine prostiru se na oko 22 hektara. Održavanje se obavlja prema Planu i programu komunalnih djelatnosti.

Zelene površine podijeljene su u IV zone i na taj način je određen nivo održavanja u sezoni.

Održavaju se travnjaci, parkovi, grmlje i drveće na javnim površinama, odnosno na zahtjev i na privatnim površinama.

1. ***Groblje***

Djelatnost koja se bavi se održavanjem Gradskog groblja Križevci te 22 mjesna groblja na području JLS Grada Križevaca.

Na svim grobljima nalazi se 14 800 grobnih mjesta što iziskuje visoku učinkovitost svih zaposlenih u obavljanju poslova kako bi korisnici bili zadovoljni pruženom uslugom.

Prihod djelatnosti trgovine za 2024. godinu planira se na razini 2023. godine.

Broj slučajeva ukopa na Gradskom i mjesnim grobljima planira se na 280 slučaja što je nešto više nego 2023. godine.

*Planirani broj radnika i njihova kvalifikacijska struktura*

|  |  |  |  |
| --- | --- | --- | --- |
| Broj radnika | Stanje na dan | Stanje na dan | **Plan za 2024. godinu** |
| 31. 12. 2022. | 31.12.2023. |
| određeno | 7 | 4 | **5** |
| neodređeno | 26 | 28 | **28** |

|  |
| --- |
|  **Kvalifikacijska struktura radnika** |
| VSS | 2 |
| VŠS | 3 |
| SSS | 14 |
| KV | 0 |
| NKV | 14 |









**Radna jedinica**

**Čistoća**

Unutar Radne jedinice Čistoća obavljaju se sljedeće djelatnosti:

1. **Odvoz kućnog otpada**

Odvoz kućnog otpada sastoji se od sakupljanja i odvoza miješanog komunalnog otpada, reciklabilnog otpada i biootpada, te glomaznog otpada od korisnika javne usluge.

Usluga sakupljanja i odvoza otpada obavlja se na području Grada Križevaca, Općine Gornja Rijeka, Općine Kalnik, Općine Sveti Petar Orehovec i Općine Sveti Ivan Žabno.



*Tablica 1. Planirani obuhvat sakupljanja otpada u 2024. godini*

Iz tablice 1. je vidljivo da će u 2024. godini odvozom otpada biti obuhvaćena sva naselja Grada Križevaca, Općina Gornje Rijeke, Kalnik, Sveti Petar Orehovec i Općine Sveti Ivan Žabno, a planirani broj korisnika javne usluge je vrlo sličan i kao i prethodne godine, uz moguća manja odstupanja (rođeni, umrli, odselili).

Miješani komunalni otpad sakuplja se u spremnicima 80 l, 120 l, 770 l, 1100 l te kontejnerima 5, 7, 10 i 15 m³. Spremnici/kontejneri su postavljeni na unaprijed određenom mjestu na koja dolaze vozila za sakupljanje prema utvrđenom rasporedu. Sakupljeni miješani komunalni otpad prevozi se i odlaže na odlagalište otpada „Ivančino brdo“.

**Koristan otpad** (plastična ambalaža, metalna ambalaža, tetrapak) sakuplja se u spremnicima s narančastim poklopcem volumena 120 l i odvozi u sortirnicu otpada Komunalnog poduzeća Križevci d.o.o. u Cubincu.

Svim korisnicima podijeljeni su plavi spremnici za odvojeno sakupljanje papira i kartona.

U sortirnici otpad se sortira i balira po vrstama, te se tako sortirani prevozi do krajnjeg oporabitelja.

**Biootpad** se sakuplja u spremnicima sa smeđim poklopcem volumena 120 l i kontejnerima 1100 l i odvozi u kompostanu u Koprivnicu.

U 2023. godini prikupljeno je 550 t biootpada, dok je u 2024. godini planirana količina odvojeno sakupljenog biootpada od korisnika usluge 570 tona.

U 2024. godini planira se dodatno podijeliti 1000 spremnika za biootpad korisnicima javne usluge što bi bilo ukupno 2576 spremnika od 120 litara i 35 spremnika od 1100 litara.

**Glomazni otpad** sakuplja se putem telefona, maila ili kupona kojima korisnik usluge naručuje odvoz glomaznog otpada. Termin odvoza korisnik bira prema ponuđenim datumima za svaku pojedinu ulicu koji se nalaze u Kalendaru odvoza za 2024. godinu.

Aplikaciju ***Moj otpad***, koja je uvedena u 2022. godini, konstantno unaprjeđujemo na zadovoljstvo naših korisnika.

**2. Odvoz industrijskog otpada**

Industrijski otpad od 44 pravne osobe odvozi se u kontejnerima od 5, 7, 10 i 15 m3 prema narudžbi.

U 2023. godini sustavom narudžbi planira se odvesti 460 kontejnera.

U 2024. godini ne planiraju se oscilacije u broju odvoza kontejnera pravnih osoba po pozivu.

**3. Odlagalište otpada**

Na odlagalištu otpada „Ivančino brdo“ odlaže se otpad s područja Grada Križevaca, Općine Gornja Rijeka, Općine Kalnik, Općine Sveti Petar Orehovec i Općine Sveti Ivan Žabno.

U sklopu odlagališta izgrađena je i kazeta za sakupljanje građevinskog otpada koji sadrži azbest.

U 2023. godini na odlagalištu otpada odloženo je ukupno 3700 tona miješanog komunalnog otpada.



Tablica 2. Planirane količine odloženog otpada u 2024. godini

**4. Reciklažno dvorište i sortirnica otpada**

***4.1. Reciklažno dvorište***

Na reciklažnom dvorište zaprimaju se bez naknade od fizičkih osoba s područja Grada Križevaca sljedeće vrste otpada:

* otpadni papir
* otpadni metal
* otpadno staklo
* otpadna plastika
* otpadni tekstil
* baterije i akumulatori
* električna i elektronička oprema
* glomazni otpad
* problematični otpad iz kućanstva
* građevni otpad iz kućanstava

Rad u reciklažnom dvorištu organiziran je tako da voditelj reciklažnog dvorišta osigurava siguran prihvat i privremeno skladištenje otpada do njegove otpreme, izdavanje pisanih uputa zaposlenicima o postupanju s otpadom, održavanju i čišćenju reciklažnog dvorišta, provjeri funkcionalnosti opreme na reciklažnom dvorištu i postupanju u slučaju izvanrednih događaja.

***4.2. Sortirnica otpada***

U postrojenju sortirnice sortira se i balira odvojeno sakupljeni korisni otpad (papir, karton, plastična ambalaža, metalna ambalaža, tetrapak) s područja Grada Križevaca, Općine Gornja Rijeka, Općine Kalnik, Općine Sveti Petar Orehovec i Općine Sveti Ivan Žabno.

U 2023. godini u sortirnicu na proces sortiranja i baliranja biti će zaprimljeno 970 tona korisnog otpada sakupljenog od korisnika usluge.

U 2024. godini planirana količina korisnog otpada sakupljenog korisnog otpada koji će u sortirnici proći proces sortiranja iznosi 975 tona.

U 2024. godini pojačano će se raditi na kontroli spremnika kod korisnika javne usluge te će se i dalje sustavno provoditi edukacija učenika i ostalih građana o pravilnom postupanju s otpadom pute predavanja, radionica te radijskih emisija.

**5. Javna čistoća**

Javna čistoća podrazumijeva čišćenje javnih površina, gradskih ulica, nogostupa i trgova koje se vrši ručno, a obuhvaća:

* sakupljanje otpada metenjem sa asfaltiranih površina
* sakupljanjem otpadaka s međuprostornih površina
* sakupljanje otpadaka s međuprostora ulica, trgova i parkova
* pražnjenje košara za otpatke

Čišćenje kolnika, parkirališta i trgova vrši se i strojnom čistilicom.

U toku zimskih mjeseci prema potrebi čiste se ulice, trgovi, pločnici i parkirališta od snježnih padalina i leda sukladno Programu zimske službe na području grada Križevaca.



Tablica 3. Planirane vrste i količine usluga u 2023. godini

**6. Dimnjačarska služba**

Dimnjačarska služba obuhvaća čišćenje i kontrolu dimovodnih objekata i uređaja za loženje, izdavanje potvrde (atesta) o ispravnosti i poduzimanju mjera za sprječavanje opasnosti od požara, eksplozija, trovanja te zagađivanja zraka kako ne bi zbog neispravnosti dimovodnih objekata i uređaja za loženje nastupile štetne posljedice.

Dimnjačarska usluga provodi se na području Grada Križevaca, a korisnici iste su vlasnici građevina, stanova, poslovnih prostora i drugih objekata u kojima se nalaze dimovodni objekti.

U 2024. godini dimnjačarska usluga planira se proširiti na područje Općine Sveti Petar Orehovec i obuhvatiti oko 1000 novih korisnika.



*Tablica 4. Planirani broj izvršenih usluga dimnjačarske službe u 2024. godini*

**7. Tržnica**

Djelatnost Tržnica obavlja poslove organiziranja prodaje i prometa roba, davanja u najam stolova i vitrina na zelenoj tržnici, odnosno najam prodajnih mjesta za postavljanje štandova na parkiralištu petkom. Sa korisnicima se planira potpisati 35 godišnjih ugovora o najmu tržnog prostora u 2024. godini.

U djelatnosti Tržnica radi jedan radnik-maltar koji obavlja poslove sukladno tržnom redu.

**8. Javna rasvjeta**

Održavanjem javne rasvjete obuhvaćene su redovne kontrole svih 3406 rasvjetnih tijela na području Grada Križevaca.

Prema potrebi zamjena neispravnih elemenata vrši se tokom cijele godine sukladno zapažanjima djelatnika Komunalnog poduzeća, komunalnog redarstva kao i dojavama građana.

Tokom mjeseca prosinca postavlja se ukrasna rasvjeta u Gradu.

Obzirom da sudjelujemo i u montaži LED rasvjete, plan je preuzeti i održavanje i eventualne popravke i zamjenu u garantnom roku.

**Planirani broj radnika za 2024. godinu sa pripadajućom kvalifikacijskom strukturom**



*Tablica 5. Planirani broj radnika u RJ Čistoća u 2024. godini*















**Radna jedinica**

**Zajednički poslovi**



**Planirani rezultat poslovanja**

**Komunalnog poduzeća Križevci d.o.o.**

**za 2024. godinu**







